खेलगांव में तैराकी और स्कवैश का प्रशिक्षण शुरू, जल्द शुरू होगी स्केटिंग की ट्रेनिंग भी
महाराणाप्रताप खेलगांव, आरसीए कॉलेज सहित शहर के ज्यादातर स्वीमिंग पूल में तैराकी प्रशिक्षण शुरू हो गया है। सर्दियों के चलते नवंबर माह से बंद पड़े स्वीमिंग पूल में सोमवार से शहर के लोगों ने प्रशिक्षण प्राप्त करना शुरू कर दिया है। खेलगांव में सुबह-शाम 3-3 घंटे तैराकी प्रशिक्षण दिया जा रहा है। इसके तहत विद्यार्थियों के लिए तैराकी की फीस 800 रुपए और सामान्य लोगों के लिए 1000 रुपए रखी गई है। जबकि सीनियर सिटीजन के लिए यह फीस 800 रुपए रखी गई है। वहीं आरसीए कॉलेज स्थित स्वीमिंग पूल में विद्यार्थियों की फीस 1000 रुपए, सामान्य की 1500 और सीनियर सिटीजन की 1000 रुपए रखी गई है। आरसीए पूल में पहली बार ग्रीष्मकालीन सत्र में तैराकी प्रशिक्षण दिया जा रहा है।
स्कवैशहुआ शुरू, सभी खेलों के रजिस्ट्रेशन शुरू
इसीतरह खेलगांव में हाल ही में बनकर तैयार हुए स्कवैश कोर्ट में भी स्कवैश प्रशिक्षण शुरू हो गया है। पहले दिन लगभग 10 लोगों को स्कवैश में प्रशिक्षण दिया गया है। जिला खेल अधिकारी ललित सिंह झाला ने बताया कि उदयपुर में यह पहला स्कवैश कोर्ट है और इसका प्रशिक्षण शुरू कर दिया गया। खेलगांव में विभिन्न खेलों से जुड़े रजिस्ट्रेशन भी सोमवार से शुरू हो गए हैं। इसके अतिरिक्त बैडमिंटन, टेनिस, बास्केटबॉल, आर्चरी, वॉलीबॉल, स्केटिंग सहित सभी खेलों के रजिस्ट्रेशन शुरू हो गए हैं। खेलगांव में बिना रजिस्ट्रेशन के प्रवेश नहीं दिया जाएगा।
hin_Deva hin_Deva hin_Deva hin_Deva